ตลาดรับ IVL01CA01PA เคาะ 17 ก.ย.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

นายพิเชษฐ สิทธิอำนวย กรรมการผู้อำนวยการ บริษัทหลักทรัพย์ (บล.) บัวหลวง เปิดเผยว่า ใบสำคัญแสดงสิทธิอนุพันธ์ (DW) ที่อ้างอิงกับหุ้นสามัญของบริษัท อินโดรามา เวนเจอร์ส (IVL) ซึ่งออกโดย บล.บัวหลวง จะเริ่มเข้าซื้อขายในตลาดหลักทรัพยวันที่ 17 ก.ย.นี้ เป็นวันแรก ทั้งประเภทสิทธิในการซื้อ (คอลวอร์แรนต์) ชื่อย่อว่า “IVL01CA”และสิทธิในการขาย (พุตวอร์แรนต์) ชื่อย่อ “IVL01PA”
IVL01CA และ IVL01PA เป็นหลักทรัพย์จดทะเบียนในตลาดหลักทรัพย์ฯ ที่แสดงสิทธิในการซื้อและขายหุ้นสามัญของ IVL มีอายุประมาณ 4.5 เดือน และครบกำหนดอายุวันที่ 31 ม.ค.2554 ผู้ถือ DW จำนวน 2 หน่วยจะสามารถใช้สิทธิได้ 1 หุ้นสามัญ โดย IVL01CA เป็นคอลวอร์แรนต์ที่มีราคาใช้สิทธิที่ 26 บาท ซึ่งใช้ทำกำไรในตลาดขาขึ้น ในขณะที่ IVL01PA เป็นพุทวอร์แรนต์ที่มีราคาใช้สิทธิที่ 23 บาท ใช้ทำกำไรในตลาดขาลง หากผู้ลงทุนถือ DW จนครบกำหนดอายุ หลักทรัพย์ บัวหลวง จะชำระเงินสดส่วนต่าง (Cash Settlement) ระหว่างราคาหุ้น IVL และราคาใช้สิทธิให้แทน โดยไม่มีการส่งมอบหุ้นจริง